ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ԳԻՏԵԼԻՔԻ ՈՒ ԴՊՐՈՒԹՅԱՆ ՕՐՎԱ ԱՌԹԻՎ

Սիրելի՛ դպրոցականներ, ուսանողներ, հարգարժա՛ն դասախոսներ, ուսուցիչներ, ծնողներ, կրթության ոլորտի ներկայացուցիչներ,

Շնորհավորում եմ Ձեզ սեպտեմբերի 1-ի՝ Գիտելիքի ու դպրության օրվա կապակցությամբ:

Ցավոք, համավարակով պայմանավորված, այսօր չեն բացվի դպրոցների և մյուս կրթօջախների դռները, չի հնչի դպրոցական առաջին զանգը, և չի ազդարարվի նոր ուսումնական տարվա մեկնարկը, այդուհանդերձ տոնն առանձնահատուկ խորհուրդ ունի մեզ համար: Քանզի հայ ազգը միշտ էլ կարևորել է գիրն ու գրականությունը, գիտելիքը, և դարերի ընթացքում հաղթանակները կերտել է նաև իր իմաստնությամբ ու գիտելիքով:

Գիտելիքը ուժ է և հնարավորություն, որի շնորհիվ մարդ առաջ է ընթանում, իրագործում իր նպատակները, նվաճում բարձունքներ:

Գիտատեխնիկական առաջընթացի այս ժամանակաշրջանում միայն հարուստ և արդիական գիտելիքներով զինված մարդը կարող է հաջողություններ գրանցել:

Հարգելի՛ հայրենակիցներ, շնորհավորում եմ բոլորիս այս գեղեցիկ ու խորախորհուրդ օրվա առթիվ, իսկ ոլորտի ներկայացուցիչներին մաղթում եմ առողջություն, ուժ ու եռանդ, աննկուն կամք՝ դժվարությունների հաղթահարման ճանապարհին։

Աստված պահապան բոլորիս: